Pasiūlymas Tarybos sprendimas dėl pozicijos, kurios Europos Sąjunga turi laikytis Jungtiniame komitete, įkurtame Europos Sąjungos ir Viduržemio jūros regiono laikinosios asociacijos susitarimu dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, dėl šio Susitarimo 3 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais /* KOM/2010/0166 galutinis - NLE 2010/0090 */





[pic] | EUROPOS KOMISIJA | Briuselis, 2010.4.21 KOM(2010)166 galutinis 2010/0090 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis Jungtiniame komitete, įkurtame Europos Sąjungos ir Viduržemio jūros regiono laikinosios asociacijos susitarimu dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, dėl šio Susitarimo 3 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais AIŠKINAMASIS MEMORANDUMAS PASIūLYMO APLINKYBėS Draudimas grąžinti muitus nustatytas EB ir PIO susitarimo 3 protokolo 15 straipsnyje. Šio straipsnio 7 dalyje numatyta, kad visiškam draudimo grąžinti muitus įgyvendinimui Vakarų Krantas ir Gazos ruožas gali taikyti pereinamąjį laikotarpį, ir šiai partnerei sudaroma galimybė per šį laikotarpį leisti grąžinti muitus jos eksportuotojams ir (arba) ūkinės veiklos vykdytojams. Pereinamasis laikotarpis baigėsi 2009 m. gruodžio 31 d. Vis dėlto 15 straipsnio 7 dalyje numatyta galimybė pratęsti šių nuostatų taikymo laikotarpį „bendru susitarimu“. PIO raštu suformulavo prašymą pratęsti muitų grąžinimo nuostatos taikymo laikotarpį ir peržiūrėti taikomas muitų normas. Pagal 3 protokolo 39 straipsnį šio protokolo nuostatos iš dalies keičiamos Jungtinio komiteto sprendimu. Sprendimo tekstu bus pakeista esama 15 straipsnio 7 dalies nuostata. Bus pakeistas šios muitų grąžinimo nuostatos galiojimas ir peržiūrėtos taikomos muitų, kurie liks galioti, normos. Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 15 straipsnio 7 dalies nuostatų taikymo laikotarpį nuo 2010 m. sausio 1 d. trejiems metams. Be to, Vakarų Krante ir Gazos ruože taikomos muitų normos turėtų būti pakoreguotos remiantis dabartinėmis Europos Sąjungoje taikomomis muitų normomis. Laukdamos, kol šis sprendimas bus oficialiai priimtas, Europos Komisija ir atitinkamos Vakarų Kranto ir Gazos ruožo institucijos keisdamosis raštais susitarė, kad šio sprendimo turinys bus taikomas nuo 2010 m. sausio 1 d. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS Su suinteresuotosiomis šalimis konsultuotasi visų Europos ir Viduržemio jūros regiono šalių darbo grupėje ir Muitinės kodekso komiteto Kilmės skyriuje. Nepriklausomo tyrimo neprireikė. Poveikio vertinimo nereikia, nes siūlomi pakeitimai yra tik techniniai ir nekeičia galiojančio kilmės protokolo esmės. TEISINIAI PASIūLYMO ASPEKTAI Atsižvelgiant į 3 protokolo 15 straipsnio 7 dalies pakeitimų, kuriuos reikia padaryti, pobūdį ir dėl teisinio tikrumo pakeičiama visa dalis. Iš dalies pakeista nuostata dėl muitų grąžinimo turėtų būti taikoma atgaline data nuo 2010 m. sausio 1 d. Šios nuostatos pakeitimo teisinis pagrindas – Sutarties dėl Europos Sąjungos veikimo 207 straipsnio 4 dalies pirma pastraipa kartu su 218 straipsnio 9 dalimi. Pasiūlymas priklauso išimtinei Sąjungos kompetencijai. Todėl subsidiarumo principas netaikomas. Siūloma priemonė – Tarybos sprendimas. POVEIKIS BIUDžETUI Pasiūlymas neturi poveikio Sąjungos biudžetui. PAPILDOMA INFORMACIJA Persvarstymo, keitimo arba laikino galiojimo sąlygos nenumatytos. 2010/0090 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis Jungtiniame komitete, įkurtame Europos Sąjungos ir Viduržemio jūros regiono laikinosios asociacijos susitarimu dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, dėl šio Susitarimo 3 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: 1. Europos Sąjungos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams (toliau – Susitarimas), su pakeitimais, padarytais 2009 m. birželio 24 d. EB ir PIO Jungtinio komiteto sprendimu Nr. 1/2009[1], 3 protokolas[2] susijęs su sąvokos „produktų kilmė“ apibrėžtimi ir administracinio bendradarbiavimo metodais. 2. 3 protokolo 15 straipsnyje numatytas bendras draudimas grąžinti muitus arba atleisti nuo muitų už bet kokias kilmės statuso neturinčias medžiagas, naudojamoms kilmės statusą turinčių produktų gamyboje. Tačiau šio straipsnio 7 dalyje numatyta, kad tam tikromis sąlygomis muitai gali būti grąžinti arba gali būti atleidžiama nuo muitų iki 2009 m. gruodžio 31 d. 3. Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 15 straipsnio 7 dalies nuostatų taikymo laikotarpį nuo 2010 m. sausio 1 d. trejiems metams. 4. Be to, Vakarų Krante ir Gazos ruože taikomos muitų normos turėtų būti pakoreguotos remiantis dabartinėmis Europos Sąjungoje taikomomis normomis. 5. Remdamasi 3 protokolo 39 straipsniu, Susitarimu įsteigtas Jungtinis komitetas turėtų nuspręsti iš dalies pakeisti šio protokolo nuostatas. 6. Todėl Europos Sąjunga Jungtiniame komitete turėtų laikytis pozicijos, išdėstytos pridėtame sprendimo projekte, PRIĖMĖ ŠĮ SPRENDIMĄ: 1 straipsnis Pozicija, kurios Europos Sąjunga turi laikytis Jungtiniame komitete, įkurtame Europos Sąjungos ir Viduržemio jūros regiono laikinosios asociacijos susitarimu dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, dėl šio Susitarimo 3 protokolo 15 straipsnio 7 dalies pakeitimo, susijusio su sąvokos „produktų kilmė“ apibrėžtimi ir administracinio bendradarbiavimo metodais, siekiant pratęsti nuostatos dėl muitų grąžinimo arba atleidimo nuo muitų taikymo laikotarpį, grindžiama prie šio sprendimo pridėtu Jungtinio komiteto sprendimo projektu. 2 straipsnis Jungtinio komiteto sprendimas skelbiamas Europos Sąjungos oficialiajame leidinyje . Priimta Briuselyje Tarybos vardu Pirmininkas Pasiūlymas SPRENDIMAS Nr. EB IR PIO JUNGTINIO KOMITETO SPRENDIMAS [data] kuriuo iš dalies keičiama Europos Sąjungos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, 3 protokolo 15 straipsnio 7 dalis dėl sąvokos „produktų kilmė“ apibrėžties ir administracinio bendradarbiavimo metodų Jungtinis komitetas, atsižvelgdamas Europos Sąjungos ir Viduržemio jūros regiono laikinosios asociacijos susitarimą dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, ypač į jo 3 protokolo 39 straipsnį, kadangi: 7. Europos Sąjungos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams (toliau – Susitarimas), 3 protokolo 15 straipsnio 7 dalyje leidžiama tam tikromis sąlygomis grąžinti muitus ar mokesčius, turinčius lygiavertį muitui poveikį, arba nuo jų atleisti iki 2009 m. gruodžio 31 d. 8. Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 15 straipsnio 7 dalies nuostatų taikymo laikotarpį nuo 2010 m. sausio 1 d. trejiems metams. 9. Be to, Vakarų Krante ir Gazos ruože taikomos muitų normos turėtų būti pakoreguotos remiantis dabartinėmis Europos Sąjungoje taikomomis normomis. 10. Todėl Susitarimo 3 protokolą reikėtų atitinkamai iš dalies pakeisti. 11. Kadangi 15 straipsnio 7 dalies taikymo terminas baigiasi 2009 m. gruodžio 31 d., šis sprendimas turėtų būti taikomas nuo 2010 m. sausio 1 d., NUSPRENDĖ: 1 straipsnis Europos Sąjungos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams, 3 protokolo 15 straipsnio 7 dalis dėl sąvokos „produktų kilmė“ apibrėžties ir administracinio bendradarbiavimo metodų pakeičiama taip: „7. Nepaisant 1 dalies nuostatų, Vakarų Krantas ir Gazos ruožas gali grąžinti muitus ar mokesčius, turinčius lygiavertį muitui poveikį, ar atleisti nuo muitų ar mokesčių, turinčių lygiavertį muitui poveikį, kokie yra taikomi kilmės statuso neturinčioms medžiagoms, naudojamoms kilmės statusą turinčių produktų gamyboje, išskyrus taikomus produktams, nurodytiems Suderintos sistemos 1–24 skirsniuose, laikydamiesi tokių nuostatų: a) už produktus, nurodytus Suderintos sistemos 25–49 ir 64–97 skirsniuose, paliekama 4 % muito norma arba mažesnė norma, taikoma Vakarų Krante ir Gazos ruože; b) už produktus, nurodytus Suderintos sistemos 50–63 skirsniuose, paliekama 8 % muito norma arba mažesnė norma, taikoma Vakarų Krante ir Gazos ruože. Šios dalies nuostatos taikomos iki 2012 m. gruodžio 31 d. ir vėliau bendru susitarimu gali būti persvarstytos.“ 2 straipsnis Šis sprendimas įsigalioja jo priėmimo dieną. Jis taikomas nuo 2010 m. sausio 1 d. Priimta Jungtinio komiteto vardu Pirmininkas [1] OL L 298, 2009 11 13, p. 1. [2] OL L 187, 1997 7 16, p. 3.